**ŽIADOSŤ DOTKNUTEJ OSOBY TÝKAJÚCA SA JEJ OSOBNÝCH ÚDAJOV**

Dolu podpísaný/-á

Meno a priezvisko: ......................................................................................................................

Bydlisko: ......................................................................................................................................

**týmto žiadam prevádzkovateľa Dedoles, s. r. o., v reštrukturalizácii**, so sídlom na adrese: Za Koníčkom 14, 902 01 Pezinok, IČO: 46 706 305, zapísanej v Obchodnom registri Okresného súdu Bratislava I, oddiel Sro, vložka č. 81976/B

**o** /označte požadované/:

* **prístup k mojim osobným údajom**

Na základe Vašej žiadosti vydáme potvrdenie s informáciami o spracúvaní Vašich osobných údajov našou organizáciou.

POZN. Nevyhovieť Vašej žiadosti o prístup k osobných údajov môžeme v prípadoch:

* ak je žiadosť o informácie zjavne neopodstatnená alebo neprimeraná,
* v prípade, že požiadate o kópiu osobných údajov, ktoré sa Vás týkajú a táto kópia by nevyhnutne obsahovala aj osobné údaje týkajúce sa iných osôb, pričom by nebolo technicky možné odobrať, zmazať alebo prekryť takéto údaje iných osôb,
* ak požadované údaje boli vymazané v čase pred prijatím žiadosti o prístup.
* **opravu mojich osobných údajov**

Na základe Vašej žiadosti opravíme alebo doplníme nesprávne alebo neaktuálne osobné údaje, ktoré spracúvame.

POZN. Nevyhovieť Vašej žiadosti o opravu osobných údajov môžeme v prípadoch:

* ak je žiadosť o opravu jednoznačne neopodstatnená alebo neprimeraná,
* ak by oprava nevyhnutne mala vplyv aj na osobné údaje týkajúce sa iných osôb,
* ak nespracovávame osobné údaje, na ktoré sa žiadosť vzťahuje.
* **vymazanie mojich osobných údajov**

Na základe Vašej žiadosti vymažeme Vaše osobné údaje, pokiaľ sú splnené zákonné podmienky.

POZN. Nevyhovieť Vašej žiadosti o vymazanie osobných údajov môžeme v prípadoch:

* ak musíme spracúvať osobné údaje:
* na splnenie zákonnej povinnosti (daňové zákony, zákon o účtovníctve a pod.)
* na splnenie úlohy vo verejnom záujme
* pri výkone verejnej moci
* z dôvodov verejného záujmu v oblasti verejného zdravia
* ak je spracúvanie potrebné na účely archivácie vo verejnom záujme, na účely vedeckého a historického výskumu alebo na štatistické účely,
* ak musíme spracúvať osobné údaje na uplatnenie právnych nárokov alebo na obranu proti právnym nárokom (napr. ak zákazník žiada vymazanie určitej e-mailovej komunikácie, ktorú chce prevádzkovateľ použiť na svoju obranu proti právnemu nároku, ktorý už inicioval tento zákazník alebo tretia strana),
* ak nespracovávame osobné údaje, na ktoré sa žiadosť vzťahuje,
* ak by vymazanie Vašich osobných údajov, nevyhnutne malo vplyv aj na osobné údaje týkajúce sa iných osôb.
* **obmedzenie spracúvania mojich osobných údajov**

Na základe Vašej žiadosti budeme Vaše osobné údaje len uchovávať a ďalej s nimi pracovať nebudeme, pokiaľ sú splnené zákonné podmienky.

POZN. Nevyhovieť Vašej žiadosti o obmedzenie spracúvania OÚ môžeme v prípadoch:

* ak musíme spracúvať Vaše osobné údaje na uplatnenie právnych nárokov alebo na obranu proti právnym nárokom,
* ak musíme spracúvať Vaše osobné údaje na ochranu práv inej osoby alebo spoločnosti,
* ak neuchovávame Vaše osobné údaje, na ktoré sa žiadosť vzťahuje,
* ak by obmedzenie spracúvania Vašich osobných údajov nevyhnutne malo vplyv aj na osobné údaje týkajúce sa iných osôb,
* ak požadované údaje boli vymazané v čase pred prijatím žiadosti o obmedzenie spracúvania.
* **prenos mojich osobných údajov**

Na základe Vašej žiadosti Vám poskytneme Vaše osobné údaje v elektronickej forme ako súbor XLS alebo CSV.

POZN. Nevyhovieť Vašej žiadosti o prenos môžeme v prípadoch:

* ak sa žiadosť týka spracúvania, ktoré je nevyhnutné na splnenie úlohy realizovanej vo verejnom záujme alebo pri výkone verejnej moci nám zverenej,
* ak je žiadosť o prenos jednoznačne neopodstatnená alebo neprimeraná,
* ak takýto prenos nie je technicky možný,
* ak by prenos nevyhnutne mal nepriaznivé dôsledky na práva iných osôb.

Žiadam o poskytnutie oznámenia o spôsobe vybavenia žiadosti týmto spôsobom:

* rovnakým spôsobom, ako podávam túto žiadosť,
* iným spôsobom: .....................................................

**Poučenie:**

Vašu žiadosť vybavíme bez zbytočného odkladu najneskôr do jedného mesiaca. V odôvodnených prípadoch s ohľadom na komplexnosť a počet žiadostí môžeme predĺžiť túto lehotu o ďalšie dva mesiace, a to aj opakovane, pričom Vás budeme vždy do jedného mesiaca od doručenia žiadosti informovať o predĺžení lehoty a dôvodoch. Pokiaľ Vašu žiadosť nevybavíme v tejto lehote, môžete podať sťažnosť na Úrad na ochranu osobných údajov SR a žiadať o nápravu na súde.

V prípade, že žiadate o prístup k osobným údajom, ktoré sa Vás týkajú, sme povinný si preveriť Vašu jednoznačnú totožnosť.

Oznámenie o spôsobe vybavenia žiadosti Vám poskytneme rovnakým spôsobom, akým bola podaná žiadosť, pokiaľ nepožiadate o iný spôsob.

Vašu žiadosť vybavujeme bezplatne. Pri opakovanej, zjavne neopodstatnenej alebo neprimeranej žiadosti, môžeme požadovať primeraný administratívny poplatok alebo odmietnuť konať.

Tento dokument po vyplnení odošlite na poštovú adresu sídla prevádzkovateľa alebo na e-mail: gdpr@dedoles.sk

V .............................. dňa ....................... Podpis žiadateľa: